Eelnõu 21.11.2024

Esitaja: vallavalitsus

Ettekandja: vallavanem

Mikk Järv

****

**KANEPI VALLAVOLIKOGU**

**OTSUS**

Kanepi 21.11.2024 nr 1-3/

**Vallavara võõrandamine otsustuskorras**

Kanepi Vallavolikogu 19.02.2020 otsusega nr 4 „AS Võru Vesi aktsiate omandamine“ on suurendatud Kanepi valla osalust AS-is Võru Vesi mitterahalise sissemaksega aktsiakapitali kogu Kanepi vallale kuuluvate ühisveevärgi ja -kanalisatsiooni varadega. Otsuse kohaselt on AS-ile Võru Vesi üle antud Prangli külas asuvad veetrassid ja puurkaev-pumpla. Puurkaev -pumpla asub seni valla omandis oleval Kaevu kinnistul. Kanepi Vallavolikogu 30.01.2020 otsusega nr 1 on AS Võru Vesi määratud vee-ettevõtjaks Kanepi valla territooriumil. Puurkaev-pumpla on kasutuses Prangli küla ühisveevärgi teenindamiseks. AS Võru Vesi on esitanud taotluse kinnistu üleandmiseks.

Kanepi Vallavolikogu 23.01.2018 määruse nr 1 „Kanepi vallavara valitsemise kord“ § 7 lg 5 p 3, § 14 lg 1, § 15 lg 1, § 16 lg 1 p 1 alusel, Kanepi Vallavolikogu

**otsustab:**

**1.** Võõrandada otsustuskorras ja tasuta Kanepi valla omandis olev, Prangli küla ühisveevärgi teenindamiseks vajalik, kinnisasi Kaevu, Prangli küla, Kanepi vald, Põlva maakond, tootmismaa 100%, katastritunnus 28401:001:1115, registriosa nr 24394550, üldpind 747,0 m2 ühisveevärgi teenuse osutajale AS Võru Vesi (reg-kood 10004973).

**2.** Volitada vallavanemat sõlmima lepinguid, mis on vajalikud punktis 1 nimetatud vara üleandmiseks.

**3.** Otsus jõustub teatavakstegemisest.

**4.** Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees